Guru dados lintah dharat. Pangadilan Landraad ing Ngayogya mêntas nindakakên papriksan prakawis apisambut. Ingkang dados juru potang guru pamulangan, ingkang nyambut punggawa S.S., kathahing sambutan f 250.-, mangsulakên dados f 325.-. Tuwuhing gigat wau jalaran ingkang nyambut sawêg ambayar sapisan f 35.- lajêng botên ambayar malih, nanging dakwa ngakên sampun ambayar langkung samantên. Bab makatên wau lajêng nuwuhakên pangudaraos ing bab tindaking guru ingkang kados makatên punika.